**Жүргізуші:** Армысыздар, бармысыздар!  
Көптен күткен мереке,  
Алтын күзді қарсы алыңыздар!  
Жарысқа түскен әр сыныпқа  
Сәттілік тілеңіздер!  
  
Иә, міне жыл сайын тойлап өтетін үлкен мерекенің бірі. **«Алтын күз»** мерекесі де келіп жетті.  
Бұл мереке мектеп өміріндегі дәстүрлі мерекелердің бірі. Күзде жеміс жидектер пісіп, алтын астық қамбаға құйылатын, төлдер өсіп санаққа қосылатын кезең.  
Күз - береке, сән - салтанат мереке айы, жиын - терім аяқталған кезде Еңбекшілер «Сабан тойын» өткізсе, мектепте «Алтын күз» мерекесі мерекеленеді.  
  
Сыр беріп алтын күз келіп жетті,  
Жылы жаққа құстар да ұшып кетті.  
Күз болып жердің беті жайқалды - деп келе бүгінгі Алтын күз мерекесін бастауға рұқсат етіңіз.  
  
Берекесін сыйлауға  
Өлкемізге күз келді.  
Алма пісіп албырап,  
Көзді тартқан қоңыр күз.  
Мәуе пісіп балбырап,  
Маужыраған қоңыр күз.  
Алма пісіп албырап,  
Көзді тартқан қоңыр күз.  
  
**Шие:** Мен моншақты шиемін,  
Құмарсыңдар білемін.  
Кетіп қалып жүрмесін,  
Тамағыңа сүйегім.  
**Алма:** Пісіп тұрған алмамын,  
Тамсандырар бал дәмім.  
Жерге сілкіп түсірме,  
Ісіп кетер маңдайың.  
  
**Алмұрт:** Тіл үйірген алмұртпын  
Таңсығымын бар жұрттың.  
Жақсы өсіре алмайды,  
Қараса егер салғырт кім.  
  
**Қарбыз:** Теңбіл – теңбіл қарбызды  
Тентек Серік жарғызды.  
Сонан соң оны жеді,  
Жеді де былай деді:  
- Сүйек болмаса, еті  
Неткен тәтті - деді.  
  
**Құлпынай:** Піскен кезде құлпынай,  
Қандай тәтті шіркін – ай.  
Қарай бергің келеді,  
Дүркін, дүркін, дүркін – ай.  
  
**Қызынақ:** Бақшамызға көптеген,  
Қызынақты өсірдік.  
Күз болғанда шырынын  
Дайындадық мол етіп.  
Дәм татыңыз қып – қызыл,  
Қызынақ деген мен болам.  
  
**Қияр**: Қияр деген мен болам,  
Ерте пістім бақшада.  
Салат жасап өзімнен,  
Қуантамын бәріңді.  
  
**Қырыққабат**: Қабат - қабат тоным бар,  
Капустаңыз мен болам.  
Аспаз тәтей дәмді ғып,  
Дайындайды әрдайым.  
  
**Сәбіз:** Бақтан атам бақшаға  
Әкелді сәбіз қаншама?  
Сол сәбізден дәм татып,  
Бойым өсті соншама.  
  
**Бидай:** Нан атасы бидаймын,  
Нанды елге сыйлаймын.  
Піскенімде мен қырда,  
Қауызыма сыймаймын.  
  
**Тары:** Ақ, қарамын, сарымын,  
Мен атақты тарымын.  
Еңбегімнің жаз бойғы  
Қайтарамын қарымын.  
  
**Сұлы:** Мен сұлымын шырағым,  
Барлық малға ұнадым.  
Ауырлаған басымды,  
Көтере алмай тұрамын.  
  
**Арпа:** Қызыл мұртты арпамын,  
Ырыс – құтты арнамын.  
Машинаға мініп ап,  
Малды ауылға тартамын.  
  
Бүгінгі мерекеміздің бағдарламасымен таныстырып өтейік:  
1. Таныстыру  
2. Викториналық сұрақтар  
3. Сән үлгісі  
4. Көкөністерден, жемістерден бейне жасау (плакат)  
5. Өз өнерін көрсету. (вальс, ән орындау )  
  
**Жүргізуші:** Әділқазы, ақ қазыға бір сәлем.  
Әділдікке бас иеді күллі әлем  
Жүйрік озар сайыстарда неше бір  
Сарапқа сал әділдікпен шеше біл … дей келе бүгінгі сайысымызға қазылық жасайтын әділқазылар алқасымен таныс болыңыздар!  
  
- Ал енді осымен сайысымызды бастаймыз.  
Ортаға сайысқа қатысушы жұптарды шақырсақ

1 жұп: Көпжасар Айдана – Мұсағали Әділжан

2 жұп: Қанағатқызы Інжу – Дүйсен Әли

3 жұп: Мейрамбекоа Әсем – Мейрам Алихан

4 жұп: Жәлел Гүлжамила – Жапсархан Әділхан

5 жұп: Мағауия Жанайым – Қожаназар Жанас

Ендеше жұптарымыздың таныстыруын қарсы алыңыздар!

Әділқазы алқалары ұпайларыңызды берсеңіздер

**2. Викториналық сұрақтар**: Келесі сайысымыз викториналық сұрақтар. Сайысымыздың шарты бойынша әр топтың ортаға келіп, үстелдегі конверттерді таңдайды. Сұрақтарға жауап береді.

Әділқазы алқалары ұпайларыңызды берсеңіздер

- Адам көркі шүберек,  
Ағаш көркі жапырақ – демекші күз белгісін бейнелеген сәнді сән үлгілерін тамашалайық. **3. Сән үлгісі:**  
Сайыскерлеріміз дайындалғанша ортаға оқушыларымыздың **Күз әнімен** шақырамыз.

Әділқазы алқалары ұпайларыңызды берсеңіздер

4. . «Күз сыйы» – көрме. (Табиғи бұйымдар, икебана, т.б.)

Алтын күз де атырап

Аздап тыныс алыпты.

Жапырақтар қалтырап

Жерге түсіп қалыпты.

Әділқазы алқалары ұпайларыңызды берсеңіздер

**5. Өз өнерін көрсету.**  
Шешендік еліміздің данасы,  
Ән мен күй қаламыздың ағасы  
Би билеп шырқайтұғын қыз бен жігіт,  
Өнерін көрсетпейді деп айта алмайсың – дей келе келесі сайысымыз **өнер сайысын бастайық.** Ортаға 1 номерлі топты шақырамыз.  
Ортаға 2 номерлі топты шақырамыз.  
Ортаға 3 номерлі топты шақырамыз.

Ортаға 4 номерлі топты шақырамыз.

Ортаға 5 номерлі топты шақырамыз.

Әділқазы алқалары ұпайларыңызды берсеңіздер

Қымбатты көрермендер! Жемпаздарымызға биік шыңдарды бағындырып, қонар тұғырлары биіктей берсін дей отырып, кешімізді осымен аяқтаймыз.